CELEX: 32010R1245
Language: lv
Date: 2010-12-21 00:00:00
Title: Komisijas Regula (ES) Nr. 1245/2010 ( 2010. gada 21. decembris ), ar ko 2011. gadam atver aitu, kazu un aitas un kazas gaļas Savienības tarifu kvotas

22.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 338/37
            
         KOMISIJAS REGULA (ES) Nr. 1245/2010
   (2010. gada 21. decembris),
   ar ko 2011. gadam atver aitu, kazu un aitas un kazas gaļas Savienības tarifu kvotas
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (1), un jo īpaši tās 144. panta 1. punktu un 148. pantu saistībā ar tās 4. pantu,
   tā kā:
   
               (1)
            
            
               Ir jāatver 2011. gadam paredzētās aitas un kazas gaļas Savienības tarifu kvotas. Nodokļi un daudzumi jānosaka saskaņā ar attiecīgajiem starptautiskajiem nolīgumiem, kuri ir spēkā 2011. gadā.
            
         
               (2)
            
            
               Padomes 2003. gada 18. februāra Regulā (EK) Nr. 312/2003 par Eiropas Nolīgumā par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses (2), paredzēto tarifa noteikumu īstenošanu attiecībā uz Kopienu ir noteikta papildu divpusēja tarifu kvota 2 000 tonnu apmērā ar 10 % sākotnējā daudzuma gada pieaugumu, kas no 2003. gada 1. februāra atverama produktiem ar kodu 0204. Tāpēc VVTT/PTO Čīles kvotai pievieno vēl 200 tonnu, un abas kvotas 2011. gadā ir jāturpina pārvaldīt tādā pašā veidā.
            
         
               (3)
            
            
               Dažas tarifu kvotas ir noteiktas laika posmam, kas sākas attiecīgā gada 1. jūlijā un beidzas nākamā gada 30. jūnijā. Imports, uz kuru attiecas šī regula, jāpārvalda pa kalendārajiem gadiem, tāpēc atbilstošie daudzumi, kas attiecīgajām kvotām nosakāmi 2011. kalendārajam gadam, ir summa, ko veido puse no daudzuma, kurš noteikts laika posmam no 2010. gada 1. jūlija līdz 2011. gada 30. jūnijam, un puse no daudzuma, kas noteikts laika posmam no 2011. gada 1. jūlija līdz 2012. gada 30. jūnijam.
            
         
               (4)
            
            
               Jānosaka kautsvara ekvivalents, lai nodrošinātu Savienības tarifu kvotu pareizu darbību.
            
         
               (5)
            
            
               Atkāpjoties no Komisijas 1995. gada 26. jūnija Regulas (EK) Nr. 1439/95, ar ko nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu importu un eksportu aitas gaļas un kazas gaļas nozarē (3), aitas un kazas gaļas produktu kvotas jāpārvalda saskaņā ar Regulas (EK) Nr. 1234/2007 144. panta 2. punkta a) apakšpunktu. Tas jādara saskaņā ar 308.a, 308.b pantu un 308.c panta 1. punktu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (4).
            
         
               (6)
            
            
               Atbilstīgi šai regulai tarifu kvotas sākotnēji jāuzskata par nekritiskām Regulas (EEK) Nr. 2454/93 308.c panta nozīmē, ja tās pārvalda, ievērojot rindas kārtības pārvaldības sistēmu. Tādēļ jāatļauj muitas dienestiem atteikties no prasības par nodrošinājumu attiecībā uz precēm, kuras saskaņā ar Regulas (EEK) Nr. 2454/93 308.c panta 1. punktu un 248. panta 4. punktu sākotnēji importē, izmantojot minētās kvotas. Ņemot vērā īpatnības, kas saistītas ar pāreju no vienas pārvaldības sistēmas uz citu, minētās regulas 308.c panta 2. un 3. punkts nav jāpiemēro.
            
         
               (7)
            
            
               Jāprecizē, kāds pierādījums, kas apliecina produktu izcelsmi, tirgus dalībniekiem jāsniedz, lai varētu izmantot tarifu kvotas rindas kārtībā.
            
         
               (8)
            
            
               Kad tirgus dalībnieki uzrāda muitas dienestiem aitas gaļas produktus importēšanai, muitas dienestiem ir grūti konstatēt, vai šie produkti ir no mājas aitām vai citām aitām, kas nosaka dažādu nodokļa likmju piemērošanu. Tāpēc ir lietderīgi paredzēt, ka šim nolūkam izcelsmes pierādījumā jāsniedz skaidrojums.
            
         
               (9)
            
            
               Komisijas 2009. gada 15. decembra Regula (ES) Nr. 1234/2009, ar ko 2010. gadam atklāj aitu, kazu un aitas un kazas gaļas Kopienas tarifu kvotas (5), 2010. gada beigās būs novecojusi. Tāpēc tā jāatceļ.
            
         
               (10)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Ar šo regulu atver Savienības importa tarifu kvotas aitu, kazu, aitas gaļas un kazas gaļas importēšanai laika posmā no 2011. gada 1. janvāra līdz 31. decembrim.
   2. pants
   Muitas nodokļi, kas piemērojami produktiem saskaņā ar 1. pantā minētajām kvotām, KN kodi, izcelsmes valstis, kuras norādītas pa valstu grupām, un kārtas numuri ir norādīti pielikumā.
   3. pants
   1.   Atbilstīgi 1. pantā minētajām kvotām importējamo produktu daudzumi kautsvara ekvivalentā ir noteikti pielikumā.
   2.   Lai aprēķinātu 1. punktā minētos daudzumus “kautsvara ekvivalentā”, aitu un kazu produktu tīro svaru reizina ar šādiem koeficientiem:
   
               a)
            
            
               dzīviem dzīvniekiem – 0,47;
            
         
               b)
            
            
               atkaulotai jēra gaļai un atkaulotai kazlēna gaļai – 1,67;
            
         
               c)
            
            
               atkaulotai aitas gaļai un atkaulotai kazas gaļai, izņemot kazlēna gaļu, un jebkuram to maisījumam – 1,81;
            
         
               d)
            
            
               neatkaulotiem produktiem – 1,00.
            
         “Kazlēns” ir kaza, kas jaunāka par vienu gadu.
   4. pants
   Atkāpjoties no Regulas (EK) Nr. 1439/95 II sadaļas A un B daļas prasībām, no 2011. gada 1. janvāra līdz 31. decembrim šīs regulas pielikumā norādītās tarifu kvotas pārvalda rindas kārtībā saskaņā ar Regulas (EEK) Nr. 2454/93 308.a, 308.b pantu un 308.c panta 1. punktu. Minētās regulas 308.c panta 2. un 3. punktu nepiemēro. Importa licences netiek prasītas.
   5. pants
   1.   Lai izmantotu pielikumā noteiktās tarifu kvotas, Savienības muitas dienestiem uzrāda derīgu attiecīgās trešās valsts kompetentās iestādes izdotu izcelsmes pierādījumu kopā ar muitas deklarāciju par attiecīgo preču laišanu brīvā apgrozībā.
   To produktu izcelsmi, uz kuriem attiecas tarifu kvotas, kas neizriet no preferences tarifu nolīgumiem, nosaka saskaņā ar Savienībā spēkā esošajiem noteikumiem.
   2.   Izcelsmes pierādījums, kas minēts 1. punktā, ir šāds:
   
               a)
            
            
               ja tarifu kvota ir daļa no preferences tarifu nolīguma, tad tas ir minētajā nolīgumā noteiktais izcelsmes pierādījums;
            
         
               b)
            
            
               ja piemēro citas tarifu kvotas, tad tas ir pierādījums, kas sagatavots saskaņā ar Regulas (EEK) Nr. 2454/93 47. pantu, un šādi dati papildus minētajā pantā paredzētajiem elementiem:
               
                           —
                        
                        
                           KN kods (vismaz pirmie četri cipari),
                        
                     
                           —
                        
                        
                           attiecīgās tarifu kvotas kārtas numurs vai numuri,
                        
                     
                           —
                        
                        
                           kopējais tīrsvars katrai šīs regulas 3. panta 2. punktā paredzētajai koeficienta kategorijai;
                        
                     
         
               c)
            
            
               ja uz attiecīgās valsts kvotām attiecas a) un b) apakšpunkts un ja tās ir apvienotas, tas ir a) apakšpunktā minētais pierādījums.
            
         Ja b) apakšpunktā minēto izcelsmes pierādījumu uzrāda kā pierādījuma dokumentu tikai vienai deklarācijai, kas vajadzīga laišanai brīvā apgrozībā, tajā var būt vairāki kārtas numuri. Visos pārējos gadījumos tajā ir tikai viens kārtas numurs.
   6. pants
   Regulu (ES) Nr. 1234/2009 atceļ.
   7. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2011. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 21. decembrī
      
         
            Komisijas un tās priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 46, 20.2.2003., 1 lpp.
   
      (3)  OV L 143, 27.6.1995., 7. lpp.
   
      (4)  OV L 253, 11.10.1993., 1. lpp.
   
      (5)  OV L 330, 16.12.2009., 73. lpp.
   
      PIELIKUMS
      
         AITAS GAĻAS UN KAZAS GAĻAS (kautsvara ekvivalents tonnās (t)) KOPIENAS TARIFU KVOTAS 2011. GADAM
      
      
                  Valstu grupa Nr.
               
               
                  KN kodi
               
               
                  Procentuālais nodoklis
                  %
               
               
                  Specifiskais nodoklis
                  EUR/100 kg
               
               
                  Kārtas numurs rindas kārtībā
               
               
                  Izcelsme
               
               
                  Gada apjoms tonnās kautsvara ekvivalenta
               
            
                  Dzīvi dzīvnieki
                  (koeficients = 0,47)
               
               
                  Atkaulota jēra gaļa (1)
                  
                  (koeficients = 1,67)
               
               
                  Atkaulota jēra/aitas gaļa (2)
                  
                  (koeficients = 1,81)
               
               
                  Neatkaulota gaļa un liemeņi
                  (koeficients = 1,00)
               
            
                  1
               
               
                  0204
               
               
                  Nulle
               
               
                  Nulle
               
               
                  —
               
               
                  09.2101
               
               
                  09.2102
               
               
                  09.2011
               
               
                  Argentīna
               
               
                  23 000
               
            
                  —
               
               
                  09.2105
               
               
                  09.2106
               
               
                  09.2012
               
               
                  Austrālija
               
               
                  18 786
               
            
                  —
               
               
                  09.2109
               
               
                  09.2110
               
               
                  09.2013
               
               
                  Jaunzēlande
               
               
                  227 854
               
            
                  —
               
               
                  09.2111
               
               
                  09.2112
               
               
                  09.2014
               
               
                  Urugvaja
               
               
                  5 800
               
            
                  —
               
               
                  09.2115
               
               
                  09.2116
               
               
                  09.1922
               
               
                  Čīle
               
               
                  6 600
               
            
                  —
               
               
                  09.2121
               
               
                  09.2122
               
               
                  09.0781
               
               
                  Norvēģija
               
               
                  300
               
            
                  —
               
               
                  09.2125
               
               
                  09.2126
               
               
                  09.0693
               
               
                  Grenlande
               
               
                  100
               
            
                  —
               
               
                  09.2129
               
               
                  09.2130
               
               
                  09.0690
               
               
                  Fēru salas
               
               
                  20
               
            
                  —
               
               
                  09.2131
               
               
                  09.2132
               
               
                  09.0227
               
               
                  Turcija
               
               
                  200
               
            
                  —
               
               
                  09.2171
               
               
                  09.2175
               
               
                  09.2015
               
               
                  Citas (3)
                  
               
               
                  200
               
            
                  2
               
               
                  0204, 0210 99 21, 0210 99 29, 0210 99 60
               
               
                  Nulle
               
               
                  Nulle
               
               
                  —
               
               
                  09.2119
               
               
                  09.2120
               
               
                  09.0790
               
               
                  Īslande
               
               
                  1 850
               
            
                  3
               
               
                  0104 10 30
                  0104 10 80
                  0104 20 90
               
               
                  10 %
               
               
                  Nulle
               
               
                  09.2181
               
               
                  —
               
               
                  —
               
               
                  09.2019
               
               
                  
                     Erga omnes
                      (4)
                  
               
               
                  92
               
            
         (1)  Un kazlēna gaļa.
      
         (2)  Un kazas gaļa, izņemot kazlēna gaļu.
      
         (3)  “Citas valstis” attiecas uz visām izcelsmes valstīm, izņemot valstis, kas minētas šajā tabulā.
      
         (4)  “Erga omnes” attiecas uz visām izcelsmes valstīm, ieskaitot valstis, kas minētas šajā tabulā.